open-index/open-wikipedia-markdown huggingface dataset:
พระเจ้าบรมวงศ์เธอ พระองค์เจ้าแม้นเขียน

**พระเจ้าบรมวงศ์เธอ พระองค์เจ้าแม้นเขียน** (15 ธันวาคม พ.ศ. 2366 — 28 กันยายน พ.ศ. 2456) พระราชธิดาในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาลูกจันทน์เล็ก สตรีเชื้อสายเจ้าจากหลวงพระบาง

## พระประวัติ
พระเจ้าบรมวงศ์เธอ พระองค์เจ้าแม้นเขียน ประสูติเมื่อวันจันทร์ เดือนอ้าย ขึ้น 13 ค่ำ ปีมะแม เบญจศก จ.ศ. 1185 ตรงกับวันที่ 15 ธันวาคม พ.ศ. 2366 เป็นพระราชธิดาลำดับที่ 72 ในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาลูกจันทน์เล็ก ธิดาเจ้าสุกเมืองหลวงพระบาง 

ในปัจฉิมวัยพระเจ้าบรมวงศ์เธอ พระองค์เจ้าแม้นเขียนทรงพระประชวรหนัก สมเด็จพระศรีพัชรินทราบรมราชินีนาถ พระบรมราชชนนีพันปีหลวงเสด็จมาเฝ้าพระอาการ กระทั่งพระองค์เจ้าแม้นเขียนสิ้นพระชนม์เมื่อวันอาทิตย์ เดือน 10 แรม 14 ค่ำ ปีฉลู เบญจศก จ.ศ. 1275 ตรงกับวันที่ 28 กันยายน พ.ศ. 2456 สิริพระชันษา 89 ปี นับเป็นพระราชบุตรในพระบาทสมเด็จพระพุทธเลิศหล้านภาลัยที่มีพระชันษาสูงที่สุดและมีพระชนม์ชีพเป็นพระองค์สุดท้าย ทรงดำรงพระชนม์ชีพยาวนานถึง 5 รัชกาล มีพระราชพิธีพระราชทานเพลิงพระศพเมื่อวันที่ 24 พฤษภาคม พ.ศ. 2457 ณ พระเมรุ วัดราชาธิวาสราชวรวิหาร

## พระจริยวัตร
พระเจ้าบรมวงศ์เธอ พระองค์เจ้าแม้นเขียน เป็นที่เคารพนับถือของพระบรมวงศานุวงศ์โดยทั่วไป ด้วยพระจริยวัตรงดงามและทรงคุณูปการกับพระเจ้าลูกเธอในพระบาทสมเด็จพระจอมเกล้าเจ้าอยู่หัวหลายพระองค์

ในคราวที่พระเจ้าบรมวงศ์เธอ พระองค์เจ้าแม้นเขียน มีพระชนมายุครบ 80 ปี พระบาทสมเด็จพระจุลจอมเกล้าเจ้าอยู่หัว ได้เสด็จพระราชดำเนินไปที่พระตำหนักของพระเจ้าบรมวงศ์เธอ พระองค์เจ้าแม้นเขียน ในพระบรมมหาราชวัง พระราชทานพระราชหัตถเลขาพระราชทานพร แลต้นไม้ทอง ต้นไม้เงิน กับเงิน 1,600 บาท เป็นส่วนทรงแสดงวุฒาปัจจายนกรรม ในการที่พระเจ้าบรมวงศ์เธอ พระองค์เจ้าแม้นเขียน มีพระชนมายุเจริญมา

นอกจากนี้พระองค์ทรงศรัทธาในพระพุทธศาสนา ทรงสร้างวัดขึ้นบริเวณทุ่งบางกะปิชื่อวัดบ้านทุ่งกระแจะแม้นเขียน และประทานชื่อหมู่บ้านแม้นเขียนเพื่อเป็นอนุสรณ์ ด้วยมุ่งหมายให้พุทธศาสนิกชนเชื้อลาวในพื้นที่มีสถานที่ปฏิบัติศาสนกิจ ครั้นหลังการเลิกทาสผู้คนจำนวนไม่น้อยเริ่มโยกย้ายจากแหล่งเดิมจึงทำให้มีศาสนิกชนน้อย พระเจ้าบรมวงศ์เธอ พระองค์เจ้าแม้นเขียนทรงทราบถึงความยากลำบากของวัดจึงประทานเบี้ยแก่พระสงฆ์และสามเณรรูปละ 1 ตำลึงต่อเดือน ปัจจุบันวัดที่ทรงสร้างไว้เปลี่ยนนามเป็นวัดบ้านทุ่งเสรี โดยสร้างขึ้นใหม่และตั้งชื่อตามหมู่บ้านจัดสรร ปัจจุบันตั้งอยู่ในเขตสวนหลวง

## พระเกียรติยศ

### พระอิสริยยศ
* 15 ธันวาคม พ.ศ. 2366 — 21 กรกฎาคม พ.ศ. 2367 : พระเจ้าลูกเธอ พระองค์เจ้าแม้นเขียน
* 21 กรกฎาคม พ.ศ. 2367 — 11 พฤศจิกายน พ.ศ. 2411 : พระเจ้าน้องนางเธอ พระองค์เจ้าแม้นเขียน
* 11 พฤศจิกายน พ.ศ. 2411 — 28 กันยายน พ.ศ. 2456 : พระเจ้าบรมวงศ์เธอ พระองค์เจ้าแม้นเขียน

### เครื่องราชอิสริยาภรณ์

 

### สถานที่อันเนื่องจากพระนาม
* ตำหนักพระองค์เจ้าแม้นเขียน เขตพระราชฐานชั้นใน (พระบรมมหาราชวัง)
* ซอยแม้นเขียน เขตบางกะปิ กรุงเทพมหานคร	
* วัดบ้านทุ่งกระแจะแม้นเขียน (ปัจจุบันคือวัดบ้านทุ่งเสรี) เขตสวนหลวง กรุงเทพมหานคร

## พงศาวลี



## อ้างอิง

* 

หมวดหมู่:พระเจ้าบรมวงศ์เธอ ชั้น 2
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 2
หมวดหมู่:ผู้ได้รับเครื่องราชอิสริยาภรณ์ ม.จ.ก. (ฝ่ายใน)
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ ม.ป.ร.2‎
หมวดหมู่:ชาวไทยเชื้อสายลาว
หมวดหมู่:พระกุลเชษฐ์ในราชวงศ์จักรี
พระวรวงศ์เธอ พระองค์เจ้านฤมลมณีรัตน

**พระวรวงศ์เธอ พระองค์เจ้านฤมลมณีรัตน** พระนาม **หม่อมเจ้านฤมล** เป็นพระธิดาในสมเด็จพระเจ้าบรมวงศ์เธอ กรมพระยาเดชาดิศร ต้นราชสกุลเดชาติวงศ์ พระราชโอรสในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดานิ่ม ธิดาเจ้าพระยาพระคลัง (หน) ประสูติเมื่อใดไม่ปรากฏ แต่คาดว่าหลัง พ.ศ. 2354 เพราะประสูติหลังพระเจ้าบรมวงศ์เธอ พระองค์เจ้าดวงเดือน 

ในปี พ.ศ. 2395 พระบาทสมเด็จพระจอมเกล้าเจ้าอยู่หัว มีพระราชดำริจะสนองพระเดชพระคุณสมเด็จพระเจ้าบรมวงศ์เธอ กรมพระยาเดชาดิศร พระเจ้าพี่ยาเธอที่ทรงนับถือสนิทคุ้นเคย จึงสถาปนาหม่อมเจ้านฤมล พระธิดาองค์ใหญ่ในกรมพระยาเดชาดิศร และเป็นพระเจ้าหลานเธอผู้ใหญ่พระองค์หนึ่งในพระบาทสมเด็จพระพุทธเลิศหล้านภาลัย ขึ้นเป็น **พระวรวงศ์เธอ พระองค์เจ้านฤมลมณีรัตน** พระนามมีความหมายว่า *แก้วมณีอันบริสุทธิ์* เพราะประพฤติพระองค์สนองพระเดชพระคุณกรมพระยาเดชดิศรมาตลอด ขวนขวายงานการต่าง ๆ เป็นอันมาก สมควรเป็นพระองค์เจ้า

พระองค์สิ้นพระชนม์ปีใดไม่ปรากฏ แต่ทราบว่ามีพระชันษา 54 ปี

## อ้างอิง

หมวดหมู่:พระวรวงศ์เธอ
หมวดหมู่:พระองค์เจ้าตั้ง
หมวดหมู่:ราชสกุลเดชาติวงศ์
หมวดหมู่:พระองค์เจ้าหญิง
พระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา

**พระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา** (5 พฤษภาคม พ.ศ. 2427 – 31 สิงหาคม พ.ศ. 2432) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา

## พระประวัติ
พระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา ประสูติเมื่อวันจันทร์ ขึ้น 11 ค่ำ เดือน 6 ปีวอก ฉศก จุลศักราช 1246 ตรงกับวันที่ 5 พฤษภาคม พ.ศ. 2427 เป็นพระราชบุตรพระองค์ที่ 50 ในพระบาทสมเด็จพระจุลจอมเกล้าเจ้าอยู่หัว ประสูติแต่พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา มีพระเชษฐาและพระขนิษฐาร่วมพระชนนีคือ สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ สมเด็จพระเจ้าบรมวงศ์เธอ เจ้าฟ้ามาลินีนภดารา ศิรินิภาพรรณวดี กรมขุนศรีสัชนาลัยสุรกัญญา และสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารี

เมื่อแรกประสูติมีพระนามว่า **พระเจ้าลูกเธอ พระองค์เจ้าเขจรจำรัส** แต่พระบาทสมเด็จพระจุลจอมเกล้าเจ้าอยู่หัวมิโปรด จึงพระราชทานพระนามใหม่ว่า **พระเจ้าลูกเธอ พระองค์เจ้านภาจรจำรัสศรี** และในปี พ.ศ. 2431 พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ สถาปนาพระราชโอรสและพระราชธิดาที่ประสูติแต่พระอรรคชายาเธอขึ้นเป็นเจ้าฟ้า พระองค์จึงมีพระอิสริยยศเป็น **พระเจ้าลูกเธอ เจ้าฟ้านภาจรจำรัสศรี ภัทรวดีราชธิดา**

พระเจ้าลูกเธอ เจ้าฟ้านภาจรจำรัสศรี ภัทรวดีราชธิดาประชวรเป็นไข้มาตั้งแต่วันที่ 8 สิงหาคม พ.ศ. 2432 พระอาการทรงและทรุดเรื่อยมาจนกระทั่งสิ้นพระชนม์ในวันที่ 31 สิงหาคม ศกนั้น เวลา 11:00 น. สิริพระชันษา  ประดิษฐานพระศพในหอธรรมสังเวช และโปรดเกล้าฯ ให้สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร เสด็จฯ แทนพระองค์ไปทอดผ้าสดับปกรณ์ และได้รับพระราชทานเพลิงพระศพ ณ พระเมรุ ท้องสนามหลวง เมื่อวันพฤหัสบดีที่ 6 กุมภาพันธ์ พ.ศ. 2433

## พระอิสริยยศ

* 5 พฤษภาคม พ.ศ. 2427 – พ.ศ. 2427 : พระเจ้าลูกเธอ พระองค์เจ้าเขจรจำรัส
* พ.ศ. 2427 – 25 มิถุนายน พ.ศ. 2431 : พระเจ้าลูกเธอ พระองค์เจ้านภาจรจำรัสศรี
* 25 มิถุนายน พ.ศ. 2431 – 31 สิงหาคม พ.ศ. 2432 : พระเจ้าลูกเธอ เจ้าฟ้านภาจรจำรัสศรี ภัทรวดีราชธิดา
* 23 ตุลาคม พ.ศ. 2453 : พระเจ้าน้องนางเธอ เจ้าฟ้านภาจรจำรัสศรี ภัทรวดีราชธิดา
* 26 พฤศจิกายน พ.ศ. 2468 : พระเจ้าพี่นางเธอ เจ้าฟ้านภาจรจำรัสศรี ภัทรวดีราชธิดา
* 10 กรกฎาคม พ.ศ. 2478 : พระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา

## พงศาวลี




## อ้างอิง

; เชิงอรรถ

; บรรณานุกรม

* 
* 

หมวดหมู่:พระเจ้าบรมวงศ์เธอ ชั้น 5
หมวดหมู่:เจ้าฟ้าหญิง
หมวดหมู่:พระราชธิดาในรัชกาลที่ 5
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
หมวดหมู่:เจ้าฟ้าชั้นโท
พระเจ้าบรมวงศ์เธอ พระองค์เจ้าสุวพักตร์วิไลยพรรณ

**พระเจ้าบรมวงศ์เธอ พระองค์เจ้าสุวพักตร์วิไลยพรรณ** (2 พฤษภาคม พ.ศ. 2416 – 30 กรกฎาคม พ.ศ. 2473) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าคุณพระประยุรวงศ์

## พระประวัติ
พระเจ้าบรมวงศ์เธอ พระองค์เจ้าสุวพักตร์วิไลยพรรณเป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าคุณพระประยุรวงศ์ (ธิดาเจ้าพระยาสุรวงศ์ไวยวัฒน์ (วร บุนนาค) กับท่านผู้หญิงอิ่ม) เมื่อวันศุกร์ ขึ้น 6 ค่ำ เดือน 6 ปีระกา เบญจศก จุลศักราช 1235 ตรงกับวันที่ 2 พฤษภาคม พ.ศ. 2416 มีพระโสทรเชษฐภคินีและพระโสทรขนิษฐา 2 พระองค์ ซึ่งมีพระนามที่คล้องจองกันได้แก่พระเจ้าบรมวงศ์เธอ กรมขุนสุพรรณภาควดีพระองค์เจ้าสุวพักตร์วิไลยพรรณและพระเจ้าบรมวงศ์เธอ พระองค์เจ้าบัณฑรวรรณวโรภาษ ส่วนสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ทรงเรียกพระองค์ว่า **"พี่กลาง"** 
พระเจ้าบรมวงศ์เธอ พระองค์เจ้าสุวพักตร์วิไลยพรรณ สิ้นพระชนม์ในรัชสมัยพระบาทสมเด็จพระปกเกล้าเจ้าอยู่หัว ณ ตำหนักในสวนสุนันทา พระราชวังดุสิต เมื่อวันพุธ เดือน 9 ขึ้น 5 ค่ำ ปีมะเมีย โทศก จุลศักราช 1292 ตรงกับวันที่ 30 กรกฎาคม พ.ศ. 2473 สิริพระชันษา 57 พรรษา พระราชทานเพลิงพระศพเมื่อวันที่ 20 มีนาคม พ.ศ. 2476 ณ พระเมรุ วัดเทพศิรินทราวาสราชวรวิหาร

## พระเกียรติยศ

### พระอิสริยยศ

* 2 พฤษภาคม พ.ศ. 2416 – 23 ตุลาคม พ.ศ. 2453 : พระเจ้าลูกเธอ พระองค์เจ้าสุวพักตร์วิไลยพรรณ
* 23 ตุลาคม พ.ศ. 2453 – 30 กรกฎาคม พ.ศ. 2473 : พระเจ้าพี่นางเธอ พระองค์เจ้าสุวพักตร์วิไลยพรรณ
* 10 กรกฎาคม พ.ศ. 2478 : พระเจ้าบรมวงศ์เธอ พระองค์เจ้าสุวพักตร์วิไลยพรรณ

### เครื่องราชอิสริยาภรณ์

## พงศาวลี




## อ้างอิง

* 
* 

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 5
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:ผู้ได้รับเหรียญรัตนาภรณ์ ว.ป.ร.2‎
หมวดหมู่:ผู้ได้รับเหรียญรัตนาภรณ์ ป.ป.ร.2‎
พระเจ้าบรมวงศ์เธอ พระองค์เจ้าบัณฑรวรรณวโรภาษ

**พระเจ้าบรมวงศ์เธอ พระองค์เจ้าบัณฑรวรรณวโรภาษ** (25 พฤษภาคม พ.ศ. 2418 – 15 พฤษภาคม พ.ศ. 2434) เป็นพระราชธิดาพระองค์ที่ 17 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าคุณพระประยุรวงศ์ (ธิดาเจ้าพระยาสุรวงษ์ไวยวัฒน์ (วร บุนนาค) และท่านผู้หญิงอิ่ม (ต้นสกุลมาแต่เชื้อจีน)) พระองค์สิ้นพระชนม์เมื่อวันที่ 15 พฤษภาคม พ.ศ. 2434 ขณะพระชันษา 15 ปี พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร

## พระเกียรติยศ

### พระอิสริยยศ

*พระเจ้าลูกเธอ พระองค์เจ้าบัณฑวรรณวโรภาษ (25 พฤษภาคม พ.ศ. 2418 - 23 ตุลาคม พ.ศ. 2453)
*พระเจ้าพี่นางเธอ พระองค์เจ้าบัณฑวรรณวโรภาษ (23 ตุลาคม พ.ศ. 2453 - 15 พฤษภาคม พ.ศ. 2434)
**ภายหลังสิ้นพระชนม์**
*พระเจ้าบรมวงศ์เธอ พระองค์เจ้าบัณฑวรรณวโรภาษ (10 กรกฎาคม พ.ศ. 2478)

## พงศาวลี




## อ้างอิง
* ราชกิจจานุเบกษา, ข่าวสิ้นพระชนม์ (พระเจ้าลูกเธอ พระองค์เจ้าบัณฑรวรรณวโรภาษ), เล่ม 8, ตอน 7, 17 พฤษภาคม พ.ศ. 2434, หน้า 55 
* 
* 

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 5
หมวดหมู่:สกุลบุนนาค
หมวดหมู่:เจ้านายไทยที่สิ้นพระชนม์ตั้งแต่ทรงพระเยาว์
พระเจ้าบรมวงศ์เธอ พระองค์เจ้าเยาวภาพงศ์สนิท

**พระเจ้าบรมวงศ์เธอ พระองค์เจ้าเยาวภาพงศ์สนิท** (28 สิงหาคม พ.ศ. 2427 – 13 มิถุนายน พ.ศ. 2477) เป็นพระราชธิดาพระองค์ที่ 52 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์เนื่อง (พระธิดาในพระวรวงศ์เธอ พระองค์เจ้าสายสนิทวงศ์) ประสูติในพระบรมมหาราชวัง เมื่อวันพฤหัสบดี ขึ้น 8 ค่ำ เดือน 10 ปีวอก ฉศก จ.ศ. 1246 ตรงกับวันที่ 28 สิงหาคม พ.ศ. 2427 มีพระโสทรอนุชา 1 พระองค์ คือ สมเด็จพระเจ้าบรมวงศ์เธอ กรมพระยาชัยนาทนเรนทร

เจ้าจอมมารดาหม่อมราชวงศ์เนื่องถึงแก่อนิจกรรมเมื่อวันที่ 23 พฤศจิกายน พ.ศ. 2428สมเด็จพระศรีสวรินทิราบรมราชเทวี พระพันวัสสาอัยยิกาเจ้าทรงรับพระเจ้าลูกเธอ พระองค์เจ้าเยาวภาพงศ์สนิทและสมเด็จพระเจ้าบรมวงศ์เธอ กรมพระยาชัยนาทนเรนทรพระโสทรอนุชามาอุปการะ

พระองค์เจ้าเยาวภาพงศ์สนิทได้ทรงบำเพ็ญพระองค์สนองพระมหากรุณาธิคุณมาตลอดพระชนมชีพ ทรงสนพระทัยประกอบเครื่องเสวยถวาย ทั้งในยามทรงพระประชวร และยามปกติ โดยทรงเลือกเครื่องปรุงที่มีคุณค่าทางอาหารเป็นพระโอสถไปในตัว ด้วยทรงได้รับความรู้จากพระอัยกาฝ่ายพระมารดา คือพระวรวงศ์เธอ พระองค์เจ้าสายสนิทวงศ์ ซึ่งทรงดำรงตำแหน่งประมุขกรมหมอหลวง และเป็นแพทย์ประจำพระองค์พระบาทสมเด็จพระจุลจอมเกล้าเจ้าอยู่หัวด้วย

พระเจ้าบรมวงศ์เธอ พระองค์เจ้าเยาวภาพงศ์สนิท สิ้นพระชนม์ในสมัยรัชกาลที่ 7 เมื่อวันที่ 13 มิถุนายน พ.ศ. 2477 สิริพระชันษา 49 ปี พระราชทานเพลิงพระศพ ณ พระเมรุ วัดเบญจมบพิตรดุสิตวนารามราชวรวิหาร 

*[[ตำหรับสายเยาวภา]]* เกิดขึ้นจากการรวบรวม-เรียบเรียง จากบรรดาพระประยูรญาติ ข้าหลวง และคณะครูโรงเรียนสายปัญญา ได้พร้อมใจกันเขียนตำรับอาหารคาวหวานตำรับสายเยาวภาของสายปัญญาสมาคม เพื่อพิมพ์เป็นหนังสือแจกในงานพระราชทานเพลิงศพ พระเจ้าบรมวงศ์เธอ พระองค์เจ้าเยาวภาพงศ์สนิทต่อมาสมเด็จพระเจ้าบรมวงศ์เธอ กรมพระยาชัยนาทนเรนทร ได้ประทานลิขสิทธิ์แก่ หม่อมราชวงศ์เตื้อง สนิทวงศ์ (อาจารย์ใหญ่คนแรกของโรงเรียนสายปัญญา)

[thumb|right|พระองค์เจ้าเยาวภาพงศ์สนิทและ[สมเด็จพระเจ้าบรมวงศ์เธอ กรมพระยาชัยนาทนเรนทร]]

## พระเกียรติยศ

### พระอิสริยยศ

* พระเจ้าลูกเธอ พระองค์เจ้าเยาวภาพงศ์สนิท (28 สิงหาคม พ.ศ. 2427 - 23 ตุลาคม พ.ศ. 2453)
* พระเจ้าน้องนางเธอ พระองค์เจ้าเยาวภาพงศ์สนิท (23 ตุลาคม พ.ศ. 2453 - 26 พฤศจิกายน พ.ศ. 2468)
* พระเจ้าพี่นางเธอ พระองค์เจ้าเยาวภาพงศ์สนิท (26 พฤศจิกายน พ.ศ. 2468 - 2 มีนาคม พ.ศ. 2477)
* พระเจ้าบรมวงศ์เธอ พระองค์เจ้าเยาวภาพงศ์สนิท (2 มีนาคม พ.ศ. 2477 - 13 มิถุนายน พ.ศ. 2477)

### เครื่องราชอิสริยาภรณ์
พระองค์ได้รับพระราชทานเครื่องราชอิสริยาภรณ์ตระกูลต่าง ๆ ดังนี้

## ราชตระกูล




## อ้างอิง

* 
* 

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:ราชสกุลสนิทวงศ์
หมวดหมู่:พระราชธิดาในรัชกาลที่ 5
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:ผู้ได้รับเหรียญรัตนาภรณ์ ว.ป.ร.2‎
หมวดหมู่:ผู้ได้รับเหรียญรัตนาภรณ์ ป.ป.ร.2‎
ลิซก

thumbnail|right|รูปลิซกจากเกม Romance Of The Three Kingdoms XI ของค่ายเกม KOEI

**ลิซก** () เป็นเสนาธิการคนสำคัญของตั๋งโต๊ะเป็นคนที่มีวาทะศิลป์เป็นเลิศ เมื่อตั๋งโต๊ะคิดปลดหองจูเปียนจากตำแหน่งฮ่องเต้ และตั้งหองจูเหียบขึ้นเป็นกษัตริย์ มีผู้ไม่เห็นด้วยหลายคน โดยเฉพาะเต๊งหงวน เจ้าเมืองเกงจิ๋ว หลายวันต่อมาเต๊งหงวนได้ยกทัพมารบกับตั๋งโต๊ะ เต๊งหงวนมีลิโป้เป็นลูกบุญธรรมและองครักษ์ ลิโป้มีฝีมือเก่งกาจสามารถตีทัพตั๋งโต๊ะจนต้องถอยกลับค่ายไป ตั๋งโต๊ะอยากได้ลิโป้เป็นขุนพลของตน ลิซกซึ่งเป็นคนบ้านเดียวกับลิโป้จึงอาสาไปเกลี้ยกล่อมลิโป้ โดยขอม้าเซ็กเธาว์และสมบัติจากตั๋งโต๊ะ เพื่อไปมัดใจลิโป้ ลิซกเกลี้ยกล่อมลิโป้ได้สำเร็จและยุให้ลิโป้สังหารเต๊งหงวนเสีย เมื่อมีลิโป้อยู่ข้างกาย ตั๋งโต๊ะจึงไม่กลัวใครอีกต่อไป กระทำการปลดหองจูเปียน และตั้งหองจูเหียบขึ้นเป็นพระเจ้าเหี้ยนเต้ ลิซกได้ความชอบใหญ่หลวงในการเกลี้ยกล่อมลิโป้ แต่ไม่ได้บำเหน็จรางวัลอันใดจากตั๋งโต๊ะเลย จึงนึกน้อยใจอยู่

## ประวัติ
กองทัพพันธมิตร 18 หัวเมืองนำโดยอ้วนเสี้ยวได้ยกมาตีลกเอี๋ยง ลิซกได้เป็นเป็นที่ปรึกษาของฮัวหยงในการต้านศึกที่ด่านกิสุยก๋วน และแนะนำฮัวหยงในการตีกองทัพซุนเกี๋ยน ทัพหน้าของกองทัพพันธมิตรจนแตกกระเจิงไป อย่างไรก็ตาม ต่อมาฮัวหยงถูกกวนอูสังหาร และจากเหตุการณ์ที่เล่าปี่ กวนอู เตียวหุย รบกับลิโป้ ทำให้ลิโป้ต้องถอยทัพกลับมา ตั๋งโต๊ะกลัวกองทัพพันธมิตรจึงย้ายเมืองหลวงไปเตียงฮัน ลิซกได้ติดตามไปด้วย

ต่อมา ลิโป้เกิดกินแหนงแคลงใจกับตั๋งโต๊ะเพราะนางเตียวเสี้ยน ตั๋งโต๊ะได้พานางเตียวเสี้ยนย้ายไปอยู่ที่เมืองเหมยอู่ อ้องอุ้นยุให้ลิโป้คิดฆ่าตั๋งโต๊ะ และคิดอุบายหาทางใช้คนไปหลอกตั๋งโต๊ะให้มาที่เตียงฮันและจัดการฆ่าเสีย อ้องอุ้นคิดได้ว่าลิซกยังน้อยใจที่ตั๋งโต๊ะไม่บำเหน็จรางวัลในความชอบที่เกลี้ยกล่อมลิโป้ จึงขอให้ลิซกไปหลอกตั๋งโต๊ะว่าพระเจ้าเหี้ยนเต้สละบัลลังก์ให้ตั๋งโต๊ะขึ้นครองต่อไป ลิซกรับคำและสามารถหลอกตั๋งโต๊ะได้สำเร็จ ทำให้ตั๋งโต๊ะถูกลิโป้สังหารในเวลาต่อมา หลังจากตั๋งโต๊ะเสียชีวิต ลิฉุย กุยกี ลูกน้องของตั๋งโต๊ะ ได้ยกทัพตีเตียงฮันเพื่อยึดอำนาจคืน ลิซกได้อาสาลิโป้ไปรบกับลิฉุย กุยกี แต่รบแพ้กลับมา ทหารเสียชีวิตไปกว่าครึ่ง ลิโป้โกรธมากสั่งให้ประหารลิซกเสีย

## ดูเพิ่ม

* ตัวละครในสามก๊ก
* ตั๋งโต๊ะ
* ลิโป้

หมวดหมู่:บุคคลที่เกิดในคริสต์ศตวรรษที่ 2
ลิซก
หมวดหมู่:ตั๋งโต๊ะและผู้เกี่ยวข้อง
หมวดหมู่:นายทหารของลิโป้
หมวดหมู่:บุคคลในยุคราชวงศ์ฮั่นที่ถูกประหารชีวิต
หมวดหมู่:บุคคลที่ถูกประหารชีวิตโดยราชวงศ์ฮั่น
เป้าหมายการพัฒนาสหัสวรรษ

**เป้าหมายการพัฒนาสหัสวรรษ** () เป็นเป้าหมายการพัฒนาระหว่างประเทศแปดข้อซึ่งสถาปนาระหว่างการประชุมสุดยอดแห่งสหัสวรรษของสหประชาชาติในปี 2543 หลังรับปฏิญญาแห่งสหัสวรรษของสหประชาชาติ รัฐสมาชิกสหประชาชาติทั้ง 189 ประเทศในขณะนั้น (ปัจจุบันมี 193 ประเทศ) และองค์การระหว่างประเทศอย่างน้อย 23 องค์การผูกมัดจะช่วยเหลือให้บรรลุเป้าหมายการพัฒนาสหัสวรรษดังต่อไปนี้ภายในปี 2558
# เพื่อลดจำนวนผู้ขาดสารอาหารลงครึ่งหนึ่ง
# เพื่อบรรลุประถมศึกษาสากล (universal primary education)
# เพื่อส่งเสริมความเท่าเทียมทางเพศและการเพิ่มอำนาจสตรี
# เพื่อลดภาวะการตายของเด็ก
# เพื่อส่งเสริมสุขภาพมารดา
# เพื่อต่อสู้กับโรคเอดส์ มาลาเรียและโรคอื่น
# เพื่อประกันความยั่งยืนของสิ่งแวดล้อม
# เพื่อส่งเสริมความเป็นหุ้นส่วนทั่วโลกสำหรับการพัฒนา

## ควรดู
*เป้าหมายของการพัฒนาที่ยั่งยืน

## อ้างอิง

## แหล่งข้อมูลอื่น
* United Nations Millennium Declaration
* MDGs ด้านสาธารณสุข 
* ศูนย์ความเป็นเลิศเพื่อ MDGs
* The Millennium Goals เว็บสหประชาชาติ

หมวดหมู่:สหประชาชาติ
หมวดหมู่:การพัฒนา
เอ็น.อี.อาร์.ดี

**เอ็น.อี.อาร์.ดี** () ย่อมาจาก **No** one **Ever Really Dies** เป็นวงอัลเทอร์เนทีฟร็อก ฟังก์และฮิปฮอป สัญชาติอเมริกันประกอบด้วยสมาชิกคือ ฟาร์เรลล์ วิลเลียมส์ ,แชด ฮูโก ซึ่งทั้งคู่คือสมาชิกวงเดอะเน็ปจูนส์ และสมาชิกอีกคนคือ เชย์ ฮาเลย์ พวกเขาเซ็นสัญญากับเทดดี้ ไรลีย์ กับสังกัดเวอร์จิน ในฐานะวงดูโอที่ชื่อ เดอะเน็ปจูนส์ หลังจากได้ทำงานให้กับศิลปินหลายครั้งในช่วงปลายคริสต์ทศวรรษ 1990 ก็ได้รวมตัวกับเชย์ ฮาเลย์ ที่ถือเป็นโครงการข้างเคียงของวงเดอะเน็ปจูนส์ ออกอัลบั้มภายใต้ชื่อวง เอ็น.อี.อาร์.ดี ชื่อชุด *In Search Of* มียอดขาย 603,000 ชุดในสหรัฐอเมริกา ได้รับรางวัลแผ่นเสียงทองคำจาก RIAA ยังได้รับรางวัลประจำปีครั้งที่ 2 ของชอร์ตลิสต์มิวสิกไพรซ์ ผลงานอัลบั้มชุดที่ 2 ของวงชื่อ *Fly Or Die*  มียอดขาย 412,000 ชุด ในสหรัฐอเมริกา ได้รับรางวัลแผ่นเสียงทองคำ

ในปี 2005 เอ็น.อี.อาร์.ดี หมดสัญญากับค่ายเวอร์จินและแตกวงไป ต่อมาอีก 3 ปี วงได้รวมตัวกันใหม่ภายใต้สังกัดสตาร์แทรกเอนเตอร์เทนเมนต์ ค่ายย่อยของอินเทอร์สโคปเรเคิดส์ ที่ก่อตั้งโดยวิลเลียมส์และฮูโก ออกผลงานชุดที่ 3 ชื่อ *Seeing Sound*  มียอดขาย 80,000 ชุดในสัปดาห์แรก

ในปี 2006-2016 หลังจากไม่แน่ชัดเรื่องคอนเซ็ปอัลบั้มในปี 2013 ฟาร์เรลล์ วิลเลียมส์ ประสบความสำเร็จในงานเดียวมานับไม่ถ้วน เช่น ซิงเกิล Happy (ประกอบภาพยนตร์ มิสเตอร์แสบร้ายเกินพิกัด 2) , Blurred Lines (ร่วมกับ โรบิน ธิก), Get Lucky (ร่วมกับ ดาฟต์พังก์), Sing (เขียนและโปรดิวเซอร์ให้เอ็ด ชีแรน), Havana (เขียนให้ Camila Cabello), Feel (ร่วมกับ แคลวิน แฮร์ริส) 

ในปี 2017 **เอ็น.อี.อาร์.ดี** ได้เปิดตัวซิงเกิลใหม่ ในวันที่ 1 พฤศจิกายน 2017 ร่วมกับ รีแอนนา ในชื่อว่า Lemon ภายใต้สังกัดโคลัมเบียเรเคิดส์ ในชื่ออัลบั้ม *No One Ever Really Dies* วันที่ 30 พฤศจิกายน 2017 ได้ปล่อยซิงเกิลที่สอง "1000" ร่วมกับ ฟิวเจอร์ 

## ผลงานอัลบั้ม
* *In Search Of...* (2002)
* *Fly or Die* (2004)
* *Seeing Sound* (2008)
* *Nothing* (2010)
* *No One Ever Really Dies* (2017)

## อ้างอิง

หมวดหมู่:กลุ่มดนตรีฮิปฮอปสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2544
วัดอมรินทรารามวรวิหาร

**วัดอมรินทรารามวรวิหาร** หรือชื่อเดิมว่า **วัดบางหว้าน้อย ** ตั้งอยู่ในแขวงศิริราช เขตบางกอกน้อย กรุงเทพมหานคร เป็นพระอารามหลวงชั้นตรีชนิดราชวรวิหาร ต่อมาจัดเป็นชั้นตรีชนิดวรวิหาร ตามประกาศลงวันที่ 30 กันยายน พ.ศ. 2548

ในสมัยกรุงธนบุรีสมเด็จพระเจ้ากรุงธนบุรีโปรดเกล้าฯ ให้บูรณปฏิสังขรณ์ แล้วสถาปนาให้เป็นพระอารามหลวง ต่อมาในสมัยรัชกาลที่ 1 สมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ได้ทรงสถาปนาวัดนี้ขึ้นใหม่ได้เป็นผู้สถาปนาขึ้นใหม่หมดทั้งพระอาราม คือ สร้างพระอุโบสถ พระระเบียง วิหาร กำแพงแก้ว ศาลาราย หอระฆัง หอไตร หอสวดมนต์ ศาลาการเปรียญ กุฏิ เสนาสนะ และถนนในพระอาราม รัชกาลที่ 1 ได้พระราชทานนามใหม่ว่า "วัดอมรินทราราม" ตามชื่อของสมเด็จพระอมรินทราบรมราชินี คู่กับวัดบางหว้าใหญ่ที่เปลี่ยนชื่อเป็นวัดระฆังโฆสิตารามวรมหาวิหาร ในสมัยสงครามโลกครั้งที่สอง วัดถูกทิ้งระเบิดใส่ แต่อุโบสถไม่ถูกทำลาย

## อ้างอิง
* ศาสนสถานที่สำคัญในสมัยกรุงธนบุรี  wangdermpalace.com
* โรงเรียนวัดอมรินทราราม

## แหล่งข้อมูลอื่น
*

อมรินทรารามวรวิหาร
อมรินทรารามวรวิหาร
หมวดหมู่:โบราณสถานในเขตบางกอกน้อย
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
พระเจ้าบรมวงศ์เธอ พระองค์เจ้าวรลักษณาวดี

**พระเจ้าบรมวงศ์เธอ พระองค์เจ้าวรลักษณาวดี** (12 มิถุนายน พ.ศ. 2415 – 18 สิงหาคม พ.ศ. 2469) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาสุด ในรัชกาลที่ 5

## พระประวัติ
พระเจ้าบรมวงศ์เธอ พระองค์เจ้าวรลักษณาวดี เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาสุด ในรัชกาลที่ 5 (ธิดาพระยาสุรินทรราชเสนี (จั่น) กับคุณหญิงกลิ่น) เมื่อวันพุธ ขึ้น 7 ค่ำ เดือน 8 ปฐมาษาฒ ปีวอก ตรงกับวันที่ 12 มิถุนายน พ.ศ. 2415 โดยเป็นพระราชธิดาพระองค์แรกที่ประสูติใน “เศวตฉัตร”

พระเจ้าบรมวงศ์เธอ พระองค์เจ้าวรลักษณาวดี สิ้นพระชนม์ด้วยพระโรคพระหทัย (หัวใจ) และ พระอันตะ (ลำไส้ใหญ่) พิการเมื่อเวลา 08.25 น. ที่ตำหนักใน พระบรมมหาราชวัง ในสมัยรัชกาลที่ 7 เมื่อวันที่ 18 สิงหาคม พ.ศ. 2469 สิริพระชันษา 54 พรรษา ต่อมาในเวลา 18.00 น. วันเดียวกัน พระบาทสมเด็จพระปกเกล้าเจ้าอยู่หัว เสด็จพระราชดำเนินจาก พระที่นั่งอัมพรสถาน มายังพระบรมมหาราชวังเพื่อพระราชทานน้ำสรงพระศพ พระราชทานเพลิงพระศพเมื่อวันที่ 23 พฤษภาคม พ.ศ. 2471 ณ พระเมรุ ท้องสนามหลวง
thumbnail|right|พระองค์เจ้าวรลักษณาวดีเมื่อทรงพระเยาว์

## พระเกียรติยศ

### พระอิสริยยศ
* 12 มิถุนายน พ.ศ. 2415 – 23 ตุลาคม พ.ศ. 2453 : พระเจ้าลูกเธอ พระองค์เจ้าวรลักษณาวดี
* 23 ตุลาคม พ.ศ. 2453 – 18 สิงหาคม พ.ศ. 2469 : พระเจ้าพี่นางเธอ พระองค์เจ้าวรลักษณาวดี
* 10 กรกฎาคม พ.ศ. 2478 : พระเจ้าบรมวงศ์เธอ พระองค์เจ้าวรลักษณาวดี

### เครื่องราชอิสริยาภรณ์

## พงศาวลี




## อ้างอิง

* 

หมวดหมู่:พระเจ้าบรมวงศ์เธอ ชั้น 5
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 5
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:ผู้ได้รับเหรียญรัตนาภรณ์ ว.ป.ร.2‎
ลำไส้เล็กส่วนต้น

**ลำไส้ส่วนต้น**หรือ**ดูโอดีนัม** () เป็นลำไส้เล็กส่วนแรกในสัตว์มีกระดูกสันหลังชั้นสูงส่วนใหญ่ รวมถึงสัตว์เลี้ยงลูกด้วยนม สัตว์เลื้อยคลานและสัตว์ปีก ในปลา ส่วนของลำไส้เล็กนั้นไม่ชัดเจน และอาจใช้คำว่า ลำไส้เล็กหน้าหรือลำไส้เล็กต้น (proximal intestine) แทน ในสัตว์เลี้ยงลูกด้วยนม ลำไส้เล็กส่วนต้นอาจเป็นที่ดูดซึมเหล็กหลัก

ลำไส้เล็กส่วนต้นอยู่ก่อนลำไส้เล็กส่วนกลาง (jejunum) และลำไส้เล็กส่วนปลาย (ileum) และเป็นลำไส้เล็กส่วนที่สั้นที่สุด เป็นที่ที่เกิดการย่อยเชิงเคมีมากที่สุด 

## อ้างอิง

หมวดหมู่:ระบบทางเดินอาหาร
การผ่อนคลายความตึงเครียด

[thumb|right|300px|[เลโอนิด เบรจเนฟ ผู้นำโซเวียต (ซ้าย) และริชาร์ด นิกสัน ผู้นำสหรัฐ (ขวา) ระหว่างการเยือนสหรัฐของเบรจเนฟใน ค.ศ. 1973 นับเป็นหนึ่งในเหตุการณ์สำคัญของเดต็องต์]]

**เดต็องต์** () แปลว่า "ผ่อนคลาย" เป็นศัพท์ที่พาดพิงถึงสงครามเย็น โดยทั่วไปหมายถึงช่วงเวลาระหว่าง ค.ศ. 1969 ถึง 1974 ซึ่งเกิดการเปลี่ยนแปลงสัมพันธ์ทางการทูตระหว่างประเทศอภิมหาอำนาจอย่างสหรัฐอเมริกาและสหภาพโซเวียต โดยทั้งสองประเทศพยายามลดความตึงเครียดและความเป็นปฏิปักษ์ต่อกันด้วยการหันมาปรับเปลี่ยนนโยบายการต่างประเทศที่มุ่งแข่งขันกันขยายอำนาจและแผ่อิทธิพลตลอดจนสะสมอาวุธนิวเคลียร์ มาเป็นการสร้างความสัมพันธ์ฉันมิตรต่อกันและร่วมมือกันในด้านเศรษฐกิจ สังคม การค้า และวัฒนธรรม ส่งผลให้บรรยากาศความตึงเครียดของสงครามเย็นในยุโรปและส่วนอื่นของโลกผ่อนคลายลง

## อ้างอิง
* อนันต์ชัย เลาหะพันธุ. สารานุกรมประวัติศาสตร์ยุโรปฉบับราชบัณทิตยสถาน เล่ม C-D

หมวดหมู่:สงครามเย็น

หมวดหมู่:ความสัมพันธ์ระหว่างประเทศของประเทศเวียดนาม
สะบายดี หลวงพะบาง

**สะบายดี หลวงพะบาง** เป็นภาพยนตร์ร่วมทุนระหว่างไทย-ลาว  กำกับโดย ศักดิ์ชาย ดีนาน และอนุสอน สิริสักดา จัดทำโดย บริษัท สปาต้า ครีเอทีฟ และบริษัทค่ายเพลงยักษ์ใหญ่ บริษัท ลาวอาร์ต มีเดีย ซึ่งดูได้แต่เด็กและเยาวชนคอยให้คำแนะนำแก่ผู้ใหญ่และบุตรหลานของท่าน นำแสดงโดย อนันดา เอเวอร์ริ่งแฮม ซึ่งร่วมลงทุนสร้างด้วย และนางเอกชาวลาว อาลี่ คำลี่ พิลาวง ออกฉายในประเทศไทยเมื่อวันที่ 5 มิถุนายน พ.ศ. 2551 ภาพยนตร์เรื่องนี้ถ่ายทำในเวียงจันทน์ หลวงพระบาง และจำปาศักดิ์ใช้เวลาถ่ายทำ 13 วัน ทำรายได้ในสัปดาห์แรก 5.4 ล้านบาท ทำรายได้รวม 11 ล้านบาท

## เรื่องย่อ
สอน (อนันดา เอเวอร์ริ่งแฮม) ช่างภาพที่ถูกส่งตัวไปถ่ายรูปที่ประเทศลาว แบบไม่เต็มใจนัก ถึงแม้ว่าสอนจะมีเชื้อสายลาวอยู่แต่ไม่มีข้อมูลและไม่เคยไปประเทศลาวเลยสักครั้ง จนมาถึงเมืองปากเซ เขาจ้างมัคคุเทศก์ที่ชื่อ น้อย (คำลี่ พิลาวง) พาเดินทางถ่ายรูปในแถบลาวใต้ ไปน้ำตกหลี่ผี คอนพะเพ็ง และสี่พันดอน แต่เนื่องจากน้อยเพิ่งทำงานครั้งแรกจึงพาหลงไปตลอดทาง และสอนจำใจไปบ้านเก่าของพ่อตามที่เคยสั่งไว้ เมื่อถึงสอนพบกับญาติที่ห่างไปหลายสิบปีแต่ต่างจำเขาได้และได้รับการต้อนรับอย่างดี จนสอนเปลี่ยนความคิดว่าลาวก็คือบ้านหนึ่งของเขา

สอนชอบพอกับน้อย แต่น้อยก็เริ่มเป็นฝ่ายถอยและหลบหน้าเพราะกลัวสนิทสนมกันเกินไป สอนต้องพิสูจน์ให้น้อยเห็นว่าเขาไม่ใช่นักท่องเที่ยวที่สร้างความรักแบบชั่วคราว

## นักแสดง
* อนันดา เอเวอร์ริ่งแฮม รับบท สอน
* คำลี่ พิลาวง รับบท น้อย

## ดีวีดี
ดีวีดีภาพยนตร์ *สะบายดี หลวงพะบาง* ออกวางขายเมื่อ 14 สิงหาคม พ.ศ. 2551 จัดจำหน่ายโดยโรส มีเดีย มีจำนวน 1 แผ่น ระบบภาพเป็น Widescreen Anamorphic 2.35.1 ซึ่งเป็นอัตราส่วนเหมือนอย่างฉายในโรงภาพยนตร์ (มีคำเตือนขึ้น) ส่วนระบบเสียงภาษาไทย 2 ระบบ คือ Dolby Digital 5.1 และ Dolby Digital 2.0 มีคำบรรยายภาษาไทย ในแผ่นยังมีเบื้องหลัง เทรลเลอร์หนัง ส่วนที่ถูกตัดออกไป ข่าว

## อ้างอิง

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:ภาพยนตร์ไทย
หมวดหมู่:ภาพยนตร์ลาว
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์ที่ถ่ายทำในหลวงพระบาง
หมวดหมู่:ภาพยนตร์ที่ถ่ายทำในเวียงจันทน์
หมวดหมู่:ภาพยนตร์ที่ถ่ายทำในปากเซ
โปรแกรมเงินเดือน

**โปรแกรมเงินเดือน** เป็นชื่อเรียกของโปรแกรมในส่วนหนึ่งของโปรแกรมบริหารงานบุคคล ที่เน้นเรื่องการจ่ายเงินเดือน/ค่าจ้าง คำว่า โปรแกรมเงินเดือน หรือ ที่เรียกเป็นภาษาอังกฤษว่า Payroll มักนิยมเรียกกันโดยทั่วไปสำหรับฝ่ายบุคคลของทุกองค์กรมักจะรู้จักโปรแกรมเงินเดือน หรือเคยผ่านประสบการณ์มาเป็นอย่างดี

หมวดหมู่:ซอฟต์แวร์
สแตมฟอร์ด

**สแตมฟอร์ด** หรือ **แสตมฟอร์ด** (Stamford) สามารถหมายถึง
* สแตมฟอร์ด เมืองในรัฐคอนเนตทิคัต
* มหาวิทยาลัยนานาชาติแสตมฟอร์ด (Stamford International University) มหาวิทยาลัยในประเทศไทย
* โทมัส สแตมฟอร์ด แรฟเฟิลส์ (Thomas Stamford Bingley Raffles) ผู้ก่อตั้งเมืองสิงคโปร์
* สแตมฟอร์ดบริดจ์ (Stamford Bridge) สนามเหย้าของสโมสรฟุตบอลเชลซี

;อาจสะกดผิดจาก
* มหาวิทยาลัยสแตนฟอร์ด (Stanford University) มหาวิทยาลัยในสหรัฐอเมริกา
ยูโรคอมมิวนิสต์

**ยูโรคอมมิวนิสต์** เป็นการรวมกลุ่มของพรรคคอมมิวนิสต์ต่างๆในประเทศยุโรปตะวันตกที่มีพรรคคอมมิวนิสต์ อิตาลี ฝรั่งเศส และสเปนเป็นแกนนำ มีบทบาททางการเมืองอย่างมากในช่วง พ.ศ. 2517 - 2521 เพื่อดำเนินนโยบายเป็นอิสระจากสหภาพโซเวียต เป็นขบวนการเสรีนิยมทางการเมืองของพรรคคอมมิวนิสต์อิตาลี ฝรั่งเศส และสเปนที่ปฏิเสธอุดมการณ์ทางการเมืองลัทธิมาร์กซ-เลนิน และบทบาทความเป็นผู้นำของสหภาพโซเวียตในขบวนการคอมมิวนิสต์สากล ยูโรคอมมิวนิสต์เน้นนโยบายการต่อสู้ทางการเมืองด้วยระบบรัฐสภา และการสร้างสรรค์ประเทศบนเส้นทางสังคมนิยมด้วยวิธีการและแนวทางอันหลากหลาย 

หมวดหมู่:พรรคคอมมิวนิสต์
ไทยลีก ฤดูกาล 2544/45

**ไทยลีก ฤดูกาล 2544/45** หรือ **จีเอสเอ็มไทยลีก ฤดูกาล 2544/45** ตามชื่อผู้สนับสนุนคือ จีเอสเอ็ม เป็นการแข่งขัน ไทยพรีเมียร์ลีก ประกอบด้วย 12 สโมสร โดยสามทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ เนื่องจากฝ่ายจัดการแข่งขัน ได้กำหนดให้มีแค่ 10 สโมสรเข้าร่วมการแข่งขัน ในฤดูกาลถัดไป โดยในฤดูกาลนี้ ได้มีการเปลื่ยนผู้สนับสนุนการแข่งขันจาก คาลเท็กซ์ เป็น จีเอสเอ็ม

## สโมสรที่เข้าร่วมการแข่งขัน

## ตารางคะแนนเมื่อสิ้นสุดฤดูกาล

## ภาพรวมในฤดูกาล
### ควีนสคัพ

* สโมสรฟุตบอลโอสถสภา ชนะเลิศการแข่งขัน ฟุตบอลชิงถ้วยพระราชทาน ควีนสคัพ ครั้งที่ 29 และเป็นครั้งแรกของสโมสรที่ได้รับตำแหน่งชนะเลิศรายการนี้

* 

## อันดับผู้ทำประตูสูงสุด

**12 ประตู**

*วรวุฒิ ศรีมะฆะ - บีอีซี เทโรศาสน
*ปิติพงษ์ กุลดิลก - การท่าเรือฯ

**11 ประตู**

*กิตติศักดิ์ ใจหาญ - (โอสถสภา)

**8 ประตู**

*วรวิทย์ ถาวรวัน - (ทหารอากาศ)

**7 ประตู**

*วสันต์ นาทะสัน - (ธนาคารกรุงเทพ)
*วิชาญ สากิยะ - (ธนาคารกรุงไทย)
*ประเสริฐ อินนุ้ย - (ราชนาวี)
*จักรพงษ์ โภชน์เกาะ - (สินธนา)

**6 ประตู**

*พิชิตพงษ์ เฉยฉิว - (ธนาคารกรุงไทย)
*ไพฑูรย์ เทียบมา - (โอสถสภา)
*

## รางวัลประจำฤดูกาล
### ผู้ฝึกสอนยอดเยี่ยมประจำปี
* อรรถพล ปุษปาคม - บีอีซี เทโรศาสน

### ผู้เล่นยอดเยี่ยมประจำปี
* อภิชาติ ทวีเฉลิมดิษฐ์ - ธนาคารกรุงเทพ

## อ้างอิง

หมวดหมู่:ไทยลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2545
หมวดหมู่:ฟุตบอลไทยในปี พ.ศ. 2544
ไทยลีก ฤดูกาล 2545/46

**ไทยลีก ฤดูกาล 2545/46** หรือ **จีเอสเอ็มไทยลีก ฤดูกาล 2545/46** ตามชื่อผู้สนับสนุนคือ จีเอสเอ็ม เป็นการแข่งขัน ไทยพรีเมียร์ลีก ประกอบด้วย 10 สโมสร โดยสองทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ และ อันดับที่ 8 จะต้องไปเพลย์ออฟเลื่อนชั้น/ตกชั้นกับ สโมสรที่จบอันดับที่ 3 ใน ไทยลีกดิวิชัน 1 

### การเปลื่ยนแปลงภายในสโมสร

* สโมสรองค์การโทรศัพท์แห่งประเทศไทย ได้เปลี่ยนชี่อเป็น สโมสร บมจ.ทศท คอร์ปอเรชั่น ตาม การแปรรูปรัฐวิสาหกิจ ขององค์กร

## ตารางคะแนนเมื่อสิ้นสุดฤดูกาล

## รอบเพลย์ออฟ เลื่อนชั้น/ตกชั้น
สโมสรที่จบอันดับที่ 8 ต้องเล่น เพลย์ออฟ เลื่อนชั้น/ตกชั้น กับสโมสรอันดับที่ 3 ของ ดิวิชั่น 1 2545/46 โดยผลการแข่งขันรวมสองนัด สโมสรพนักงานยาสูบ ชนะ 1 - 0 ได้ลงเล่นใน ไทยลีก ฤดูกาลถัดไป

;เลกแรก

----
;เลกสอง

*

## ภาพรวมการแข่งกันระหว่างฤดูกาล
### ควีนสคัพ

* สโมสรฟุตบอลโอสถสภา ชนะเลิศการแข่งขัน ฟุตบอลชิงถ้วยพระราชทาน ควีนสคัพ ครั้งที่ 30 โดยการเอาชนะ สโมสร บมจ.ทศท คอร์ปอเรชั่น ไป 1-0 ในนัดชิงชนะเลิศ

* 

## อันดับผู้ทำประตูสูงสุด

**12 ประตู**

*ศรายุทธ ชัยคำดี - (การท่าเรือฯ)

**11 ประตู**

*วรวุฒิ ศรีมะฆะ - (บีอีซี เทโรศาสน)

**10 ประตู**

*ส่งเสริม มาเพิ่ม - (ทหารอากาศ)

**9 ประตู**

*สนอง ชัยประโคม - (ธนาคารกรุงเทพ)

**8 ประตู**

*อนุชา ช่วยศรี - (ทหารอากาศ)

**7 ประตู**

*มานิตย์ น้อยเวช - (ธนาคารกรุงเทพ)
*ปิยะวัฒน์ ทองแม้น - (ธนาคารกรุงไทย)
*กิตติศักดิ์ ใจหาญ - (โอสถสภา)
*วิมล จันทร์คำ - (โอสถสภา)
*วสันต์ นาทะสัน - (พนักงานยาสูบ)

**6 ประตู**

*จตุพงษ์ ทองสุข - (บีอีซี เทโรศาสน)
*พิภพ อ่อนโม้ - (บีอีซี เทโรศาสน)
*วิชาญ สากิยะ - (ธนาคารกรุงไทย)
*เศกสรรค์ ปิตุรัตน์ - (สินธนา)
*กิตติพงษ์ มูลพงศ์ - (องค์การโทรศัพท์ฯ)

**5 ประตู**

*ณรงค์ศักดิ์ ปั้นแตง - (ทหารอากาศ)
*สันติ ไชยเผือก - (สินธนา)
*ยุทธนา ไชยแก้ว - (ธนาคารกรุงไทย)
*

## รางวัลประจำฤดูกาล
### ผู้ฝึกสอนยอดเยี่ยมประจำปี
* ณรงค์ สุวรรณโชติ - ธนาคารกรุงไทย

### ผู้เล่นยอดเยี่ยมประจำปี
* คัมภีร์ ปิ่นฑะกูล - ธนาคารกรุงเทพ

## อ้างอิง

หมวดหมู่:ไทยลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2545
หมวดหมู่:ฟุตบอลไทยในปี พ.ศ. 2546
ไทยพรีเมียร์ลีก ฤดูกาล 2542

**ไทยพรีเมียร์ลีก ฤดูกาล 2542** หรือ **คาลเท็กซ์พรีเมียร์ลีก ฤดูกาล 2542** ตามชื่อผู้สนับสนุนคือ คาลเท็กซ์ เป็นการแข่งขัน ไทยพรีเมียร์ลีก ประกอบด้วย 12 สโมสร โดยทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ ส่วนทีมอับดับที่ 11 จะต้องไปเล่นเพลย์ออฟ ขึ้นชั้น/ตกชั้น กับ ทีมอันดับที่ 2 ของ ไทยลีกดิวิชัน 1

## สโมสรที่เข้าร่วมการแข่งขัน

### การเปลื่ยนแปลงสโมสรที่เล่นในลีก
**ตกชั้นจาก [[คาลเท็กซ์พรีเมียร์ลีก ฤดูกาล 2541|ไทยลีก 2541]]**

*ราชประชา

**เลื่อนชั้นจาก [[ไทยลีกดิวิชัน 1 ฤดูกาล 2541|ดิวิชั่น 1 2541]]**

*ธนาคารกรุงเทพฯ พาณิชย์การ (*ชนะเลิศ*)

### สนามเหย้าและที่ตั้ง

#### การเปลื่ยนแปลงภายในสโมสร

*สโมสรธนาคารกรุงเทพฯ พาณิชย์การ ได้ทำการเปลี่ยนชื่อสโมสรเป็น **สโมสรไดสตาร์ กรุงเทพฯ** ในช่วงก่อนเปิดฤดูกาล

### ข้อมูลสโมสรและผู้สนับสนุน
หมายเหตุ: ธงชาติที่ระบุทีมชาตินั้นเป็นไปตามกฎข้อบังคับของฟีฟ่า ผู้เล่นสามารถถือสัญชาติที่ไม่เป็นไปตามฟีฟ่าได้มากกว่าหนึ่งสัญชาติ

## ตารางคะแนนเมื่อสิ้นสุดฤดูกาล

*สิ้นสุด ณ วันที่ 8 ธันวาคม 2542*

* **กฎการจัดอันดับ**: 1st แต้ม; 2nd สถิติการพบกัน; 3rd ผลต่างประตูได้เสีย; 4th จำนวนประตู

## คดีล็อคผลการแข่งขัน
ในวันที่ 11 ธันวาคม พ.ศ. 2542 ไดสตาร์ กรุงเทพฯ ได้แพ้ในเกมนัดสุดท้ายของฤดูกาลให้กับทหารอากาศไปถึง 10-0 ซึ่งกลายเป็นกรณีข้อสงสัย จนทาง สมาคมฟุตบอลแห่งประเทศไทย ต้องมาสอบสวนว่าเป็นการล๊อคผลหรือไม่ ซึ่งในเวลาต่อมา คณะกรรมการสอบสวนฯ ที่นำโดย วิรัช ชาญพานิชย์ มีมติให้สโมสร พ้นจากสมาชิกภาพของสมาคมฟุตบอลฯ (จากเดิม ที่ตกชั้นใน ไทยลีกดิวิชัน 1) และลงโทษ พงศ์พินิจ อินทรทูต และ วรวรรณ ชิตะวณิช ในฐานะ ผู้จัดการทีมและผู้ฝึกสอน ห้ามยุ่งเกี่ยวกับฟุตบอล เป็นเวลา 1 ปี และ 6 เดือนตามลำดับ แต่ในเวลาต่อมา ไดสตาร์ กรุงเทพฯ ก็ได้ยุบทีมเนื่องจากปัญหาทางการเงินในท้ายที่สุด

## รอบเพลย์ออฟ เลื่อนชั้น

ทีมอันดับที่ 11 ต้องเล่น เพลย์ออฟ ขึ้นชั้น/ตกชั้น กับทีมอันดับ 2 ของ ไทยลีกดิวิชัน 1 โดยผลการแข่งขันรวมสองนัด ราชนาวี ชนะ 3 - 4 ทำให้ ทหารบก ตกชั้นสู่ ไทยลีกดิวิชัน 1 และ ราชนาวี ขึ้นชั้นสู่ ไทยลีก ในฤดูกาลถัดไป

;เกมแรก

----
;เกมสอง

## รางวัลประจำฤดูกาล
### ผู้ฝึกสอนยอดเยี่ยมประจำปี
* ปียะพงษ์ ผิวอ่อน - ทหารอากาศ

## อันดับผู้ทำประตูสูงสุด

**13 ประตู**
* สุธี สุขสมกิจ - (ธนาคารกสิกรไทย)
**11 ประตู**
* ส่งเสริม มาเพิ่ม - (ทหารอากาศ)
* วรวุฒิ ศรีมะฆะ - (บีอีซี เทโรศาสน)
**10 ประตู**
* เสกสรรค์ ปิตุรัตน์ - (สินธนา)
**8 ประตู**
* อภิสิทธิ์ ไข่แก้ว - (การท่าเรือฯ)
* สุนัย ใจดี - (ทหารอากาศ)
**7 ประตู**
* รณชัย สยมชัย - (การท่าเรือฯ)
* วรวิทย์ ถาวรวัน - (ทหารอากาศ)
* สุวิทย์ หวัดแท่น - (โอสถสภา)
**6 ประตู**
* กฤษดา เพี้ยนดิษฐ์ - (องค์การโทรศัพท์ฯ)

* 

## อ้างอิง

หมวดหมู่:ไทยลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2542
ไทยพรีเมียร์ลีก ฤดูกาล 2543

**ไทยพรีเมียร์ลีก ฤดูกาล 2543** หรือ **คาลเท็กซ์พรีเมียร์ลีก 2543** ตามชื่อผู้สนับสนุนคือ คาลเท็กซ์ เป็นการแข่งขัน ไทยพรีเมียร์ลีก ประกอบด้วย 12 สโมสร โดยทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ ส่วนทีมอับดับที่ 11 จะต้องไปเล่นเพลย์ออฟ ขึ้นชั้น/ตกชั้น กับ ทีมอันดับที่ 2 ของ ไทยลีกดิวิชัน 1 โดยในฤดูกาลนี้

## สโมสรที่เข้าร่วมการแข่งขัน

### การเปลื่ยนแปลงสโมสรที่เล่นในลีก
**ตกชั้นจาก [[คาลเท็กซ์พรีเมียร์ลีก ฤดูกาล 2542|ไทยลีก 2542]]**

*ทหารบก

**เลื่อนชั้นจาก [[ไทยลีกดิวิชัน 1 ฤดูกาล 2542|ดิวิชั่น 1 2542]]**

*ตำรวจ (*ชนะเลิศ*)
*ราชนาวี (*ชนะเลิศการแข่งขันเพลย์ออฟฯ*)

### สนามเหย้าและที่ตั้ง

### ข้อมูลสโมสรและผู้สนับสนุน
หมายเหตุ: ธงชาติที่ระบุทีมชาตินั้นเป็นไปตามกฎข้อบังคับของฟีฟ่า ผู้เล่นสามารถถือสัญชาติที่ไม่เป็นไปตามฟีฟ่าได้มากกว่าหนึ่งสัญชาติ

## ตารางคะแนนเมื่อสิ้นสุดฤดูกาล

## รอบเพลย์ออฟ เลื่อนชั้น/ตกชั้น
### รอบเพลย์ออฟ เลื่อนชั้น

สโมสรที่จบอันดับที่ 11 ต้องเล่น เพลย์ออฟ เลื่อนชั้น/ตกชั้น กับสโมสรรองชนะเลิศ ของ ดิวิชั่น 1 2543 โดย ผลการแข่งขันรวมสองนัด สินธนา ชนะ 3 - 2 ได้ลงเล่นใน ไทยลีก ฤดูกาลถัดไป 

;เกมแรก

----
;เกมสอง

* 

### รอบเพลย์ออฟ หาสโมสรแข่งขันแทน

ต่อมา สโมสรธนาคารกสิกรไทย ประกาศยุบสโมสร ทำให้ทีมอันดับสุดท้าย คือ สโมสรองค์การโทรศัพท์ฯ เล่นเพลย์ออฟ เพื่อหาสโมสรที่ 12 มาแข่งขันในลีก  โดยผลการแข่งขันรวมสองนัด องค์การโทรศัพท์ฯ ชนะ 4 - 0 ได้ลงเล่นใน ไทยลีก แทนที่ ธนาคารกสิกรไทย ที่ประกาศยุบสโมสรและถอนทีมออกจากการแข่งขัน

;เกมแรก

----
;เกมสอง

* 

* 

## อันดับผู้ทำประตูสูงสุด

**16 ประตู**

*สุธี สุขสมกิจ - (ธนาคารกสิกรไทย)

**15 ประตู**

*วรวุฒิ ศรีมะฆะ - (บีอีซี เทโรศาสน)

**10 ประตู**

*ส่งเสริม มาเพิ่ม - (ทหารอากาศ)

**8 ประตู**

*พิภพ อ่อนโม้ - (บีอีซี เทโรศาสน)

**7 ประตู**

*สมฤทธิ์ อ่อนสมจิตร - (กรุงเทพมหานคร)

**6 ประตู**

*โกศล จันทชาติ - (ธนาคารกรุงไทย)
*ธเนศ บุญลาภ - (ธนาคารกรุงไทย)
*รณชัย สยมชัย - (การท่าเรือฯ)

**5 ประตู**

*ชมนันท์ สุขเกษม - (กรุงเทพมหานคร)
*เทิดศักดิ์ ใจมั่น - (กรุงเทพมหานคร)
*วุฒิเดช สวัสดิรัมย์ - (ทหารอากาศ)
*ณัฐพงศ์ เพชรน้อย - (ธนาคารกรุงเทพ)
*บำรุง บุญพรม - (ธนาคารกสิกรไทย)
*นิรุจน์ สุระเสียง - (บีอีซี เทโรศาสน)
*ขวัญชัย เฟื่องประกอบ - (ราชนาวี)

## รางวัลประจำฤดูกาล
### ผู้ฝึกสอนยอดเยี่ยมประจำปี
* พิชัย ปิตุวงศ์ - บีอีซี เทโรศาสน

### ผู้เล่นยอดเยี่ยมประจำปี
* อนุรักษ์ ศรีเกิด - บีอีซี เทโรศาสน

## ภาพรวมหลังจากการแข่งขัน

* สโมสรธนาคารกสิกรไทย ประกาศยุบสโมสรและไม่ส่งทีมลงแข่งขันในทุกๆ รายการของ สมาคมฟุตบอลแห่งประเทศไทยฯ เนื่องจากสโมสรประสบปัญหาทางการเงิน อันเนื่องมาจาก วิกฤตการณ์การเงินในปี 2540

## อ้างอิง

หมวดหมู่:ไทยลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2543
ไทยพรีเมียร์ลีก ฤดูกาล 2541

**ไทยพรีเมียร์ลีก ฤดูกาล 2541** หรือ **คาลเท็กซ์พรีเมียร์ลีก ฤดูกาล 2541** ตามชื่อผู้สนับสนุนคือ คาลเท็กซ์ เป็นการแข่งขัน ไทยลีก ประกอบด้วย 12 สโมสร โดยทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ ส่วนทีมอับดับที่ 11 จะต้องไปเล่นเพลย์ออฟ ขึ้นชั้น/ตกชั้น กับ ทีมอันดับที่ 2 ของ ไทยลีกดิวิชัน 1 โดยในฤดูกาลนี้ ได้มีการเปลื่ยนผู้สนับสนุนการแข่งขันจาก จอห์นนีวอล์กเกอร์ เป็น คาลเท็กซ์

## ภาพรวมก่อนการแข่งขัน
thumb|right|โลโก้การแข่งขัน คาลเท็กซ์ พรีเมียร์ลีก
ในฤดูกาลนี้ ฝ่ายจัดการแข่งขันฯ ได้บรรลุข้อตกลงกับทาง คาลเท็กซ์ ในการเป็นผู้สนับสนุนการแข่งขันเป็นเงิน 71 ล้านบาท โดยเซ็นสัญญาสนับสนุนเป็นเวลา 2 ปี โดยมีผู้สนับสนุนเพิ่มเติม อย่าง อาดิดาส, แคนนอน, ซันโย, และ มาสด้า โดยเริ่มการแข่งขันตั้งแต่วันที่ 2 พฤษภาคม ถึง 3 ตุลาคม 2541 โดยมี 12 สโมสรร่วมแข่งขัน

## สโมสรที่เข้าร่วมการแข่งขัน

## ตารางคะแนนเมื่อสิ้นสุดฤดูกาล

## รอบเพลย์ออฟ เลื่อนชั้น/ตกชั้น
สโมสรที่จบอันดับที่ 11 ต้องทำการแข่งขัน เพลย์ออฟ ขึ้นชั้น/ตกชั้น กับสโมสรรองชนะเลิศ ของ ดิวิชั่น 1 2541  โดยที่ผลการแข่งขันรวมสองนัด กรุงเทพมหานคร ชนะ 3 - 1 ได้ลงทำการแข่งขันใน ไทยลีก ฤดูกาลถัดไป

;เกมแรก

----
;เกมสอง

## รางวัลประจำฤดูกาล
### ผู้ฝึกสอนยอดเยี่ยมประจำปี
* การุณ นาคสวัสดิ์ - สินธนา

### ผู้เล่นยอดเยี่ยมประจำปี
* นิเวส ศิริวงศ์ - สินธนา

### ผู้ทำประตูสูงสุด
* รณชัย สยมชัย - การท่าเรือฯ (23 ประตู)

### ผู้รักษาประตูยอดเยี่ยม
* ชัยยง ขำเปี่ยม - บีอีซี เทโรศาสน

## อ้างอิง

หมวดหมู่:ไทยลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2541
ไทยแลนด์ซอกเกอร์ลีก ฤดูกาล 2540

**ไทยแลนด์ซอกเกอร์ลีก ฤดูกาล 2540** หรือ **จอห์นนีวอล์กเกอร์ไทยแลนด์ซอกเกอร์ลีก ฤดูกาล 2540** ตามชื่อผู้สนับสนุนคือ จอห์นนีวอล์กเกอร์ เป็นการแข่งขัน ไทยลีก ประกอบด้วย 12 ทีม โดยสโมสรที่จบอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ ส่วนสโมสรที่จบอับดับที่ 11 จะต้องไปเล่นเพลย์ออฟ ขึ้นชั้น/ตกชั้น กับ สโมสรรองชนะเลิศ ของ ดิวิชั่น 1 2540

## ภาพรวมก่อนการแข่งขัน
โดยที่ฤดูกาลนี้ ทาง สมาคมฟุตบอลแห่งประเทศไทยฯ ในฐานะผู้ดูแลการแข่งขัน ได้มีการปรับโครงสร้างลีกขึ้น โดยกำหนดให้ ไทยลีก มีจำนวนทีมทำการแข่งขันเหลือเพียง 12 สโมสร

โดยสาระสำคัญอยู่ที่ หลักเกณฑ์การเลื่อนชั้น/ตกชั้น โดยตั้งแต่ฤดูกาล 2540 เป็นต้นไป สโมสรที่จบอันดับสุดท้ายของการแข่งขัน จะต้องตกชั้นไปทำการแข่งขัน ลีกดิวิชั่น 1 โดยอัตโนมัติ และสโมสรอันดับรองสุดท้าย จะต้องไปทำการแข่งขัน เพลย์ออฟ กับ สโมสรรองชนะเลิศการแข่งขัน ดิวิชั่น 1 โดยรวมผลสองนัด สโมสรใดชนะประตูรวมสองนัดมากที่สุด จะได้สิทธิ์แข่งขันในไทยลีกฤดูกาลถัดไป

## สโมสรที่เข้าร่วมการแข่งขัน
right|300px|



## ตารางคะแนน

## รอบเพลย์ออฟ เลื่อนชั้น/ตกชั้น
สโมสรอันดับที่ 11 ต้องเล่นรอบเพลย์ออฟ ขึ้นชั้น/ตกชั้น กับสโมสรรองชนะเลิศการแข่งขัน ดิวิชั่น 1 2540 โดยที่ผลการแข่งขันรวมสองนัด โอสถสภา ชนะ 1 - 0 ทำให้ ตำรวจ ตกชั้นสู่ ไทยลีกดิวิชัน 1 และ โอสถสภา ขึ้นชั้นสู่ ไทยลีก ในฤดูกาลถัดไป

;เกมแรก

----
;เกมสอง

*

## ภาพรวมหลังการแข่งขัน

### ควีนส์ คัพ
ธนาคารกสิกรไทย ชนะเลิศการแข่งขัน ฟุตบอลชิงถ้วยพระราชทาน ควีนสคัพ ครั้งที่ 26 โดยเป็นการชนะเลิศเป็นครั้งที่ 4 ของสโมสรฯ และเป็นครั้งแรกที่ไม่มีสโมสรต่างประเทศมาร่วมแข่งขัน เนื่องจาก วิกฤตการณ์การเงินในปี 2540 โดย ถวัลย์ ธรรมนิยาย ผู้เล่นของสโมสรฯ ได้รับรางวัล ผู้เล่นทรงคุณค่าของการแข่งขันฯ

### เอฟเอคัพ
สินธนา ได้สิทธิเล่นในรายการ เอเชี่ยน คัพ วินเนอร์ส คัพ หลังจากชนะเลิศการแข่งขัน สิงห์ เอฟเอคัพ

## รางวัลประจำฤดูกาล
### ผู้ฝึกสอนยอดเยี่ยมประจำปี
* ปิยะพงษ์ ผิวอ่อน - ทหารอากาศ

### ผู้เล่นยอดเยี่ยมประจำปี
* เศกสรรค์ ปิตุรัตน์ - สินธนา

### ผู้ทำประตูสูงสุด
* วรวุฒิ ศรีมะฆะ - เทโร ศาสน

### ดาวรุ่งยอดเยี่ยม
* มนตรี แพรพันธ์ - ทหารอากาศ

### ทีมมารยาทยอดเยี่ยม
* สโมสรฟุตบอลสินธนา

### ผู้ตัดสินยอดเยี่ยม
* พงศธร เพิ่มพานิช

## อ้างอิง

* ตารางคะแนนของ จอห์นนี่ วอล์กเกอร์ ไทยแลนด์ลีก ปี พ.ศ. 2540 
* Thailand 1997 RSSSF

หมวดหมู่:ไทยลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2540
คริสโตเฟอร์ พลัมเมอร์

**คริสโตเฟอร์ พลัมเมอร์** () หรือ **อาร์เธอร์ คริสโตเฟอร์ ออร์เม พลัมเมอร์** (Arthur Christopher Orme Plummer) (13 ธันวาคม พ.ศ. 2472 – 5 กุมภาพันธ์ พ.ศ. 2564) เป็นนักแสดงอาวุโสชาวแคนาดา มีชื่อเสียงจากการแสดงละครเวที และบท กัปตัน ฟอน แทรปป์ จากภาพยนตร์เรื่อง *[[มนต์รักเพลงสวรรค์]]* ในปี ค.ศ. 1965 และบทนายพลชาง จากภาพยนตร์ไซไฟ *สตาร์เทร็ค* ภาค 6 ในปี ค.ศ. 1991

คริสโตเฟอร์ พลัมเมอร์ เกิดที่เมืองโทรอนโต ประเทศแคนาดา เริ่มแสดงละครบรอดเวย์ตั้งแต่อายุ 25 ปี ในปี ค.ศ. 1954 จนเริ่มมีชื่อเสียง และได้เป็นนักแสดงนำในคณะของเซอร์ ลอว์เรนซ์ โอลิเวียร์ คริสโตเฟอร์ พลัมเมอร์เริ่มมีงานแสดงภาพยนตร์ตั้งแต่ปี ค.ศ. 1958 มีผลงานแสดงทั้งภาพยนตร์ ละครเวที และโทรทัศน์ ต่อเนื่องมาจนกระทั่งเขาเสียชีวิตลงด้วยวัย 91 ปี ในวันที่ 5 กุมภาพันธ์ 2021 

พลัมเมอร์ได้รับรางวัลเกี่ยวกับการแสดงหลายครั้ง ซึ่งรวมถึงรางวัลออสการ์หนึ่งครั้ง, รางวัลไพรม์ไทม์เอมมีสองครั้ง, รางวัลโทนีสองครั้ง, รางวัลลูกโลกทองคำหนึ่งครั้ง, รางวัลสมาคมนักแสดงภาพยนตร์และโทรทัศน์หนึ่งครั้ง และรางวัลแบฟตาอีกครั้ง เขาเป็นหนึ่งในนักแสดงไม่กี่คน และเป็นนักแสดงชาวแคนาดาเพียงคนเดียวที่ได้รับทริปเปิลคราวน์ออฟแอ็คติง เขาได้รับรางวัลออสการ์ สาขานักแสดงสมทบชายยอดเยี่ยมในวัย 82 ปี จากการแสดงเรื่อง *เดอะบีกินเนอส์* (2010) ทำให้เขากลายเป็นบุคคลอายุมากที่สุดที่ได้รับรางวัลดังกล่าว เขายังได้รับการเสนอเข้าชิงรางวัลสาขานี้อีกครั้งในวัย 88 ปี จากการแสดงเรื่อง *ออลเดอะมันนีอินเดอะเวิลด์* ทำให้เขาเป็นบุคคลอายุมากที่สุดที่ได้รับการเสนอชื่อรางวัลนี้

## ชีวิตส่วนตัว
พลัมเมอร์ได้สมรสถึงสามครั้งด้วยกัน ภรรยาคนแรกของเขาคือ แทมมี กริมส์ ซึ่งเป็นนักแสดงเช่นกัน พวกเขาสมรสกันในปี 1956 และอยู่ด้วยกันเพียงสี่ปี มีบุตรสาวหนึ่งคนชื่อว่า อะแมนดา พลัมเมอร์ (เกิดปี 1957) เป็นนักแสดงหญิง

คนต่อมาที่พลัมเมอร์สมรสคือ แพทริเซีย เลวิส เป็นนักข่าว สมรสกันตั้งแต่วันที่ 4 พฤษภาคม ค.ศ. 1962 และหย่ากันในปี 1967 สามปีหลังจากการหย่าครั้งที่สองของเขา เขาได้สมรสกับนักแสดงหญิง เอเลน เทย์เลอร์ เมื่อวันที่ 2 ตุลาคม ค.ศ. 1970 ทั้งคู่อาศัยอยู่ด้วยกันที่เวสตันในรัฐคอนเนทิคัต พลัมเมอร์ไม่มีบุตรกับคู่สมรสคนที่สองและสาม

หนังสือบันทึกของเขา *อินสไปต์ออฟมายเซลฟ์* ตีพิมพ์โดย อัลเฟรด เอ. นอพฟ์ ในเดือนพฤศจิกายน ค.ศ. 2008 พลัมเมอร์เคยเป็นผู้อุปการะคุณของพิพิธภัณฑ์โรงละครแคนาดา

## อ้างอิง

## แหล่งข้อมูลอื่น
* 
* 
* Christopher Plummer ที่ Canadian Film Encyclopedia 

หมวดหมู่:นักแสดงแคนาดา
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:ผู้ที่ได้รับรางวัลโทนี
หมวดหมู่:ผู้ที่ได้รับรางวัลเอมมี
หมวดหมู่:บุคคลจากโทรอนโต
ดาร์ธ เรแวน

**เรแวน** หรือ **ดาร์ธ เรแวน** () เป็นตัวละครในเรื่องแต่งชุด *[[สตาร์ วอร์ส]]* มีบทบาทสำคัญในเกม *[[Star Wars: Knights of the Old Republic]]* เขาเป็นบุรุษลึกลับผู้ที่เคยเป็นอัศวินเจไดและนายพลในช่วงสงครามแมนดาลอเรี่ยน ครั้งหนึ่งเคยถูกตั้งชื่อเล่นว่า**เรแวนชิสท์**, เขาเป็นผู้นำที่มีความสามารถพิเศษ, มีชื่อเสียงในด้านการวางยุทธการและแผนที่มีเล่ห์เหลี่ยม, และได้ชื่อเสียงจากการเป็นผู้นำสาธารณรัฐกาแลกติกสู่ชัยชนะในสงครามแมนดาลอเรี่ยน

เนื่องมาจากสงครามครั้งนั้น, เขากลับมาจากดินแดนที่ไม่มีใครรู้จักในฐานะลอร์ดมืดแห่งซิธโดยมีชื่อว่าดาร์ธ เรแวนและใช้กองยานเข้าโจมตีสาธารณรัฐ, เริ่มต้นสงครามเจไดกลางเมือง เรียกหาชัยชนะหลังจากชัยชนะ, เรแวนก่อตั้งจักรวรรดิซิธอันทรงพลังเพื่อครอบครองสาธารณรัฐ, แต่ถึงกระนั้น, สองปีครึ่งในขณะที่สงครามดำเนินต่อไป, เขาถูกทรยศโดยศิษย์ของเขา, ดาร์ธ มาลัค, และถูกจับโดยนิกายเจไดในที่สุด

แม้ว่าจะรอดจากความตายโดยการเข้าแทรกของแบสติล่า ชาน, จิตของเรแวนได้รับความเสียหายอย่างมาก ไม่สามารถจำตัวตนของตนเองได้, สภาเจไดจึงแก้ด้วยการสร้างตัวตนใหม่ให้เขา: เป็นหนึ่งในคนที่ภักดีต่อสาธารณรัฐ แม้ว่าเขาจะได้รับรู้ความจริงเมื่อเขาได้เข้ารบกับพวกซิธ, เรแวนก็ละทิ้งส่วนที่เป็นด้านมืดของเขาในอดีต, โค่นมาลัคและจบสงครามที่เขาเป็นคนเริ่มต้น

หนึ่งปีต่อมา, เข้าแยกตัวเพื่ออกตามหาดินแดนที่ไม่มีใครรู้จักอีกครั้ง เครีย, อาจารย์เก่าของเรแวน, เชื่อว่าการโจมตีของเรแวนต่อกาแลกซี่นั้นเป็นส่วนหนึ่งของแผนที่จะรักษาสาธารณรัฐให้พ้นจากภัยคุกคามที่ซ่อนอยู่ของ"ซิธที่แท้จริง", บอกว่าเรแวนนั้นเดินทางไปคนเดียวเพื่อกำจัดพวกนั้นให้สิ้นซาก

## แหล่งข้อมูลอื่น
* Revan ใน Wookieepedia: The Star Wars Wiki

ดาร์ธ รเแวน
ดาร์ธ รเแวน
ดาร์ธ รเแวน
ดาร์ธ รเแวน
หมวดหมู่:ตัวละครที่เป็นนายพล
หมวดหมู่:ตัวละครที่เป็นทหารผ่านศึกสงคราม
หมวดหมู่:ตัวละครที่เป็นผี
หมวดหมู่:บอสวิดีโอเกม
หมวดหมู่:ตัวละครชายในวิดีโอเกม
ฮีตเตอร์ (อิเล็กทรอนิกส์)

**ฮีตเตอร์** (heater) มีลักษณะเป็นแผ่นม้วนกลมประกอบด้วยผิวด้านในบุด้วยฉนวน ถัดเข้าไปจะมีลวดความร้อนที่พันอยู่รอบฉนวนและที่ผิวนอกจะหุ้มไว้ด้วยแผ่นโลหะที่มีสกรูสำหรับประกอบติดเอาไว้และจะต้องให้ผิวของกระบอกสะอาดปราศจากสิ่งอื่นมาคั่น ทั้งนี้เพื่อให้ความร้อนถ่ายเทไปยังกระบอกได้ดีที่สุด

นอกจากนี้ยังมีเครื่องวัดอุณหภูมิแบบใช้ thermoelement ที่สามารถใช้วัดอุณหภูมิได้ดีในช่วง 0-160 ºC อุปกรณ์วัดอุณหภูมิแบบ thermoelement จะมีสายต่อออกมาจากกระเปาะซึ่งภายในบรรจุ thermoelement (Fe-Konstantan) วัดค่าได้ถึง 900 ℃ แต่ถ้าต้องการวัดอุณหภูมิสูงกว่านี้ให้ใช้ thermoelement ที่ทำจาก Nickelchrom-Nickel หรือ Platinrhodium-Platin ขั้วสายสองสายที่ว่างอยู่นั้นจะนำไปต่อกับหน่วยวัดที่มีเข็มบอกอุณหภูมิ โดยอาศัยหลักการที่ว่า thermoelement เมื่อได้รับความร้อนจะมีแรงเคลื่อนไฟฟ้าเกิดขึ้นและแรงเคลื่อนไฟฟ้าจะวิ่งไปตามสายไฟเข้าเครื่องวัด ซึ่งลักษณะเป็นเครื่องมือวัดแรงเคลื่อนไฟฟ้าแต่สามารถแปรเทียบค่าเป็นอุณหภูมิได้
 
ในปัจจุบันความก้าวหน้าด้านอิเล็กทรอนิกส์รุดหน้าไปมากจึงได้มีการสร้างเครื่องควบคุมอุณหภูมิด้วยระบบอิเล็กทรอนิกส์ออกมาหลายแบบรวมทั้งแบบใช้ Photo cell ประกอบการควบคุม  ซึ่งจะศึกษาได้จากตำราและคู่มือด้านเครื่องมือวัดและควบคุมด้วยอิเล็กทรอนิกส์ทั่ว ๆ ไป
สำหรับอุปกรณ์ควบคุมอุณหภูมิที่ใช้กับเครื่องฉีดพลาสติกโดยเฉพาะก็มีหลายแบบ  เช่น  แบบใช้  thermoelement, photo cell  แบบ induction  และแบบใช้อิเล็กทรอนิกส์ ฯลฯ  
เป็นเครื่องควบคุมอุณหภูมิแบบใช้  thermoelement  ซึ่งใช้หลักการเดียวกับเครื่องวัดอุณหภูมิ  แต่ได้สร้างวงจรควบคุมประกอบให้ทำงานอยู่ระหว่างค่ากำหนด  2 ค่า  ซึ่งเรียกเครื่องควบคุมสองจุด คือ เมื่ออุณหภูมิสูงขึ้นถึงจุดกำหนดค่าสูงจะตัดวงจรของ heater และถ้าอุณภูมิลดต่ำลงถึงจุดกำหนดค่าต่ำก็ให้ต่อวงจรและจุดกำหนดนี้สามารถจะปรับตั้งได้ด้วยมือ

หมวดหมู่:อิเล็กทรอนิกส์
สงคราม ความหวัง บัลลังก์ เกียรติยศ

**สงคราม ความหวัง บัลลังก์ เกียรติยศ** () เป็นภาพยนตร์ร่วมระหว่างประเทศฝรั่งเศส เยอรมนี อังกฤษ และโปแลนด์  ผลงานการกำกับโดย โรมัน โปลันสกี้  นำแสดงโดย เอเดรียน โบรดี ออกฉายครั้งแรก ในวันที่ 24 พฤษภาคม ปี พ.ศ. 2545 ในงานเทศกาลภาพยนตร์ ณ เมืองคาน ประเทศฝรั่งเศส

## เนื้อเรื่อง
เป็นภาพยนตร์เกี่ยวกับชีวประวัติของววาดึสวัฟ ชปิลมัน (Wladyslaw Szpilman) ศิลปินนักเปียโนชาวโปแลนด์เชื้อสายชาวยิว ในช่วงสงครามโลกครั้งที่ 2 เริ่มจากปี ค.ศ. 1939  ฝ่ายทหารนาซีบุกเข้ามายึ กรุงวอร์ซอ และเมื่อฝ่ายอังกฤษ และฝรั่งเศสประกาศสงครามกับเยอรมัน จึงเริ่มมีการทำเขตกักกันชาวยิว ต่อมาในเดือนสิงหาคม ค.ศ. 1942 ครอบครัวของสปิลมันน์ก็โดนกวาดต้อนขึ้นรถไฟไป ยกเว้นสปิลมันน์ ซึ่งได้รับการช่วยเหลือจากเพื่อนคนหนึ่งที่เป็นตำรวจยิว  ในช่วงก่อนที่ทหารนาซีเยอรมันจะถอนทัพไปจากโปแลนด์ จากการบุกของกองทัพรัสเซีย  สปิลมันน์ ได้รับการดูแลจากนายทหารเยอรมัน ชื่อ ร้อยเอกวิลม์ โฮเซนเฟลด์ (ซึ่งเสียชีวิตในค่ายเชลยสงครามโซเวียตปี ค.ศ. 1952)

## นักแสดง
*เอเดรียน โบรดี .....  ววาดึสวัฟ ชปิลมัน
*โทมัส เคร็ทช์มัน .....  ร้อยเอกวิลม์ โฮเซนเฟลด์
* Frank Finlay .....  พ่อ
* Maureen Lipman .....  แม่
* Emilia Fox .....  Dorota 
* Ed Stoppard .....  Henryk 
* Julia Rayner .....  Regina 
* Jessica Kate Meyer .....  Halina 
* Michal Zebrowski .....  Jurek 
* Wanja Mues .....  SS Slapping Father 
* Richard Ridings .....  Mr. Lipa 
* Nomi Sharron .....  Feather Woman 
* Anthony Milner .....  Man Waiting to Cross 
* Lucy Skeaping .....  Street Musician 
* Roddy Skeaping .....  Street Musician

## รางวัล
* **Oscar Best :** *Actor :* ***Adrien Brody***
* **Oscar Best :** *Director :* ***Roman Polanski***
* **Oscar Best :** *Screenplay :* ***Ronald Harwood***

## แหล่งข้อมูลอื่น
* Official website 
*  Rottentomatoes
* 
* SiaMzone

หมวดหมู่:ภาพยนตร์ฝรั่งเศส
หมวดหมู่:ภาพยนตร์เยอรมัน
หมวดหมู่:ภาพยนตร์อังกฤษ
หมวดหมู่:ภาพยนตร์โปแลนด์
หมวดหมู่:ภาพยนตร์ชีวประวัติ
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์เพลง
หมวดหมู่:ภาพยนตร์ชีวิต
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ระดับอาร์
หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์ที่กำกับโดย โรมัน โปลันสกี้
หมวดหมู่:ภาพยนตร์ยอดเยี่ยม รางวัลปาล์มทองคำ
หมวดหมู่:ภาพยนตร์ที่มีฉากในประเทศโปแลนด์
หมวดหมู่:ภาพยนตร์ที่ถ่ายทำในประเทศโปแลนด์
หลุมดำมวลยวดยิ่ง

[thumb|250px|ภาพถ่ายวิทยุโทรทรรศน์ของหลุมดำมวลยวดยิ่งที่แกนกลางของดาราจักร[เมซีเย 87 กลุ่มดาวหญิงสาว มีมวลประมาณหนึ่งพันล้านเท่าของดาวอาทิตย์ ถ่ายโดยกล้องโทรทรรศน์ขอบฟ้าเหตุการณ์ เผยแพร่เมื่อ 10 เมษายน พ.ศ. 2562]]
[thumb|250px|''ภาพบน'': ภาพร่างแสดงเหตุการณ์ที่หลุมดำมวลยวดยิ่งฉีก[ดาวฤกษ์ออกป็นเสี่ยง *ภาพล่าง*: การคาดคะเนเหตุการณ์ที่หลุมดำมวลยวดยิ่งดูดกลืนดาวฤกษ์ในดาราจักร RXJ 1242-11 *ด้านซ้าย* คือภาพถ่ายรังสีเอกซ์ *ด้านขวา* คือภาพถ่ายในแสงที่ตามองเห็น]]

**หลุมดำมวลยวดยิ่ง** () คือหลุมดำที่มีมวลมากในระดับ  ถึง  เท่าของมวลดวงอาทิตย์ ดาราจักรส่วนใหญ่รวมทั้งทางช้างเผือก (แต่ไม่ใช่ทุกดาราจักร) มักมีหลุมดำมวลยวดยิ่งอยู่ที่บริเวณศูนย์กลาง

หลุมดำมวลยวดยิ่งมีคุณลักษณะสำคัญที่สามารถแบ่งแยกจากหลุมดำธรรมดาได้คือ

* ค่าความหนาแน่นเฉลี่ยของหลุมดำมวลยวดยิ่ง (หาได้จาก มวลของหลุมดำหารด้วยค่าปริมาตรชวาทซ์ชิลท์) จะมีค่าต่ำมาก และอาจต่ำกว่าค่าความหนาแน่นของอากาศอีกด้วย ทั้งนี้เนื่องจากรัศมีชวาทซ์ชิลท์ มีค่าแปรผันตรงกับมวล ในขณะที่ค่าความหนาแน่นแปรผกผันกับปริมาตร เมื่อปริมาตรของวัตถุทรงกลม (เช่น ขอบฟ้าเหตุการณ์ของหลุมดำที่ไม่หมุนรอบตัว) แปรผันโดยตรงกับค่ารัศมี และค่าของมวลเพิ่มขึ้นเป็นเส้นตรง ปริมาตรจึงเพิ่มขึ้นในอัตราที่สูงกว่าการเพิ่มของมวลอย่างมาก ดังนั้นค่าความหนาแน่นจะยิ่งลดน้อยลงเมื่อรัศมีของหลุมดำใหญ่มากขึ้น อย่างไรก็ดีพึงระลึกเสมอว่า ผลการคำนวณเช่นนี้เป็นไปตามคำนิยามทางวิทยาศาสตร์ และอาจไม่เกิดขึ้นจริงในทางกายภาพก็ได้
* แรงดึงดูดแบบไทดัลในอาณาเขตของขอบฟ้าเหตุการณ์จะอ่อนแรงมากอย่างมีนัยสำคัญ เนื่องจากซิงกูลาริตีที่ศูนย์กลางอยู่ห่างจากขอบมาก หากมีนักท่องอวกาศเดินทางผ่านเข้าไปในใจกลางหลุมดำแล้วก็จะไม่สามารถรู้สึกถึงแรงดึงดูดแบบไทดัลได้เลยจนกว่าจะล่วงลึกเข้าไปภายในหลุมดำแล้ว

## อ้างอิง
* Julian H. Krolik (1999). Active Galactic Nuclei. Princeton University Press. ISBN 0-691-01151-6.

## ดูเพิ่ม
* ดาราจักร
* นิวเคลียสดาราจักรกัมมันต์
* ดาวนิวตรอน
* เควซาร์

## แหล่งข้อมูลอื่น
* ภาพหลุมดำมวลยวดยิ่ง จากองค์การนาซา
* หลุมดำที่ใจกลางทางช้างเผือก 

หมวดหมู่:หลุมดำ
หมวดหมู่:ดาราจักร
คณะนิติศาสตร์ มหาวิทยาลัยพายัพ

**คณะนิติศาสตร์ [[มหาวิทยาลัยพายัพ]]** ก่อตั้งและเสนอขอเปิดการเรียนการสอนในสาขานิติศาสตร์ในปี พ.ศ. 2532 และเริ่มเปิดการเรียนการสอนเป็นครั้งแรกในปีการศึกษา 2533 นับเป็นมหาวิทยาลัยแห่งแรกในภาคเหนือที่เปิดการเรียนการสอนเป็นหลักสูตรนิติศาสตร์

คณะนิติศาสตร์ เปิดสอนระดับปริญญาโท ในปี พ.ศ. 2548 และเปิดสอนระดับปริญญาตรี ภาคพิเศษ ในปี พ.ศ. 2556

ปัจจุบันมีการจัดการเรียนการสอน 2 หลักสูตร ได้แก่
* หลักสูตรนิติศาสตรบัณฑิต
* หลักสูตรนิติศาสตรมหาบัณฑิต

คณะนิติศาสตร์ จะมีกิจกรรมพิธีประดับเข็มดุลพาห เพื่อแสดงถึง เครื่องมือสำหรับชั่งหรือวัด ให้เกิดความเที่ยงธรรม ได้แก่ ตราชู คือเครื่องชั่งให้รู้หนักเบา แปลความตามนัย หมายถึง ความรับผิดชอบในการผดุงความยุติธรรมให้สถิตเสถียร สม่ำเสมอ ไม่เอนเอียงไปข้างฝ่ายใดด้วยอคติ ให้กับนักศึกษาชั้นปีที่ 2 ทุกปี

## ศิษย์เก่าที่มีชื่อเสียง
* รัฐพล นราดิศร ผู้ว่าราชการจังหวัดเชียงใหม่ เชียงราย พะเยา

## อ้างอิง

## แหล่งข้อมูลอื่น
* https://law.payap.ac.th/home/?load=content&lang=th&id=0000000035

พายัพ
นิติศาสตร์
แมกนิจูด

**แมกนิจูด** (magnitude) เป็นมาตราวัดระดับ อาจหมายถึง

; แผ่นดินไหว
* มาตราริกเตอร์ (Richter magnitude scale) มาตราวัดระดับของพลังงานแผ่นดินไหว

;ความสว่างของดาวฤกษ์แบบลอการิทึม ซึ่งวัดได้สองวิธี
* ความส่องสว่างปรากฏ (Apparent Magnitude)
* ความส่องสว่างสัมบูรณ์ (Absolute Magnitude)

; คณิตศาสตร์
* ขนาด (คณิตศาสตร์)
ดาราจักรชนิดดาวกระจาย

[thumb|250px|[ดาราจักรหนวดแมลง ตัวอย่างของดาราจักรชนิดดาวกระจายระดับสูง เกิดจากการปะทะกันระหว่างดาราจักร NGC 4038 กับ NGC 4039]]
[thumb|250px|ปฏิกิริยาดาวกระจายที่เกิดขึ้นย่านใจกลางของ[ดาราจักรแคระ NGC 1569 ภาพถ่ายจากกล้องโทรทรรศน์อวกาศฮับเบิล]]

**ดาราจักรชนิดดาวกระจาย** () คือดาราจักรที่อยู่ในกระบวนการก่อเกิดดาวฤกษ์ใหม่ในอัตราสูงเป็นพิเศษ เมื่อเปรียบเทียบกับอัตราการก่อเกิดดาวฤกษ์ใหม่ที่พบในดาราจักรทั่วไป บ่อยครั้งที่มักตรวจพบดาราจักรที่ก่อเกิดดาวฤกษ์ใหม่อย่างมหาศาลภายหลังการปะทะกันระหว่างดาราจักรสองแห่ง อัตราการเกิดดาวฤกษ์นี้มีมากขนาดที่ว่า หากคงอัตราเดิมต่อไป แก๊สที่มีอยู่ในดาราจักรจะถูกใช้หมดไปในเวลาอันสั้นกว่าอายุเฉลี่ยของดาราจักรอย่างมาก เหตุนี้การเกิดปฏิกิริยาดาวกระจายจำนวนมากจึงเป็นภาวะชั่วคราวเท่านั้น ดาราจักรชนิดดาวกระจายที่มีชื่อเสียงได้แก่ ดาราจักร M82 ดาราจักร NGC 4038/NGC 4039 (ดาราจักรแอนเทนนา) และดาราจักร IC 10 เป็นต้น

## ดูเพิ่ม

* ดาราจักรกัมมันต์

หมวดหมู่:ดาราจักร